
ΤΡΟΠΟΛΟΓΙΕΣ
[bookmark: IntroA]Η Επιτροπή Δικαιωμάτων των Γυναικών και Ισότητας των Φύλων καλεί την Επιτροπή Απασχόλησης και Κοινωνικών Υποθέσεων, που είναι αρμόδια επί της ουσίας, να λάβει υπόψη της τα ακόλουθα:

[bookmark: PasteOldAMStart][bookmark: PasteOldAMEnd]<RepeatBlock-Amend>
<Amend>Τροπολογία		<NumAm>1</NumAm>

<DocAmend>Πρόταση οδηγίας</DocAmend>
<Article>Αιτιολογική σκέψη 2 α (νέα)</Article>
	

	Κείμενο που προτείνει η Επιτροπή
	Τροπολογία

	
	(2α)	Ο Χάρτης των Θεμελιωδών Δικαιωμάτων της Ευρωπαϊκής Ένωσης («ο Χάρτης»), ιδίως στα άρθρα 3, 6, 7, 8, 14, 15, 16, 20, 21, 23, 24, 25, 26, 31, 34, 35, 36, 41, 42, 45, και 47, συγκεντρώνει τις σημαντικότερες προσωπικές ελευθερίες και δικαιώματα, μεταξύ άλλων για τα άτομα με αναπηρία.

	
	(2β)	 Το ψήφισμα του Ευρωπαϊκού Κοινοβουλίου της 13ης Δεκεμβρίου 2022 προς επίτευξη ίσων δικαιωμάτων για τα άτομα με αναπηρία1α δηλώνει τη σημασία και την ανάγκη να υπάρχει ευρωπαϊκή κάρτα αναπηρίας.

	
	(2γ)	Το ψήφισμα του Ευρωπαϊκού Κοινοβουλίου της 4ης Οκτωβρίου 2023 σχετικά με την εναρμόνιση των δικαιωμάτων των ατόμων με αυτισμό2α τονίζει τη σημασία της πρότασης για την ευρωπαϊκή κάρτα αναπηρίας.

	
	__________________

	
	1α  https://www.europarl.europa.eu/doceo/document/TA-9-2022-0435_EL.html

	
	2α https://www.europarl.europa.eu/doceo/document/TA-9-2023-0343_EL.html


</Amend>
<Amend>Τροπολογία		<NumAm>2</NumAm>

<DocAmend>Πρόταση οδηγίας</DocAmend>
<Article>Αιτιολογική σκέψη 3 α (νέα)</Article>
	

	Κείμενο που προτείνει η Επιτροπή
	Τροπολογία

	
	(3α)	Η ισότητα των φύλων είναι ενωσιακή αξία που κατοχυρώνεται στο άρθρο 2 ΣΕΕ, ενώ το άρθρο 8 ΣΛΕΕ ορίζει ότι, σε όλες τις δράσεις της, η Ένωση επιδιώκει να εξαλειφθούν οι ανισότητες, εδραιώνοντας την αρχή της συνεκτίμησης της διάστασης του φύλου και της ισότητας των φύλων. Η Ευρωπαϊκή Ένωση έχει κυρώσει τη Σύμβαση της Κωνσταντινούπολης για την πρόληψη και την καταπολέμηση της βίας κατά των γυναικών και της ενδοοικογενειακής βίας και, επομένως, η προστασία και στήριξη που παρέχεται στο πλαίσιο της Σύμβασης της Κωνσταντινούπολης πρέπει να είναι διαθέσιμη σε κάθε γυναίκα χωρίς διακρίσεις, ανεξάρτητα από τυχόν αναπηρία.


</Amend>
<Amend>Τροπολογία		<NumAm>3</NumAm>

<DocAmend>Πρόταση οδηγίας</DocAmend>
<Article>Αιτιολογική σκέψη 3 β (νέα)</Article>
	

	Κείμενο που προτείνει η Επιτροπή
	Τροπολογία

	
	(3β)	Η εντολή για την ισότητα και την απαγόρευση των διακρίσεων που περιέχεται στο άρθρο 5 της ΣΗΕΔΑΑ είναι σημαντική, καθώς η ευρωπαϊκή κάρτα αναπηρίας έχει ως στόχο να επιταχυνθεί η επίτευξη ισότητας των ατόμων με αναπηρία χάρη στην αμοιβαία αναγνώρισή τους εντός της ΕΕ. Είναι αναγκαίο να προσεγγιστούν η κινητικότητα και η ελεύθερη κυκλοφορία με τρόπο που να συνεκτιμά τη διάσταση του φύλου, ώστε να συμβάλλει η εν λόγω νομοθεσία στην αναγνώριση των δικαιωμάτων των γυναικών και των κοριτσιών με αναπηρία, των μητέρων και των φροντιστών των ατόμων με αναπηρία και στην τήρηση διατομεακής προσέγγισης για την προστασία τους από τις διακρίσεις. Είναι επιτακτική ανάγκη να αναγνωριστεί ότι οι γυναίκες και τα κορίτσια με αναπηρία υφίστανται διακρίσεις σε πολλούς τομείς της ζωής, συμπεριλαμβανομένων της κοινωνικής απομόνωσης, της έλλειψης πρόσβασης σε κοινοτικές υπηρεσίες, της στέγασης χαμηλής ποιότητας, της ιδρυματοποίησης και της ανεπαρκούς υγειονομικής περίθαλψης, γεγονός που τις εμποδίζει να συνεισφέρουν και να συμμετέχουν ενεργά στην κοινωνία. Οι γυναίκες με αναπηρία έχουν δεκαπλάσιες πιθανότητες να υποστούν σωματική ή σεξουαλική επίθεση από ό,τι οι γυναίκες χωρίς αναπηρία και, συνεπώς, θα πρέπει να διατίθενται πληροφορίες σχετικά με την πρόσβαση σε εξειδικευμένες υπηρεσίες υποστήριξης για τις γυναίκες με αναπηρία που έχουν υποστεί οποιαδήποτε μορφή έμφυλης βίας. Συνολικά, η κατάσταση για τις γυναίκες και τα κορίτσια με αναπηρία είναι χειρότερη από εκείνη των ανδρών και των αγοριών με αναπηρία, γεγονός που επιδεινώνεται, για παράδειγμα, στις αγροτικές περιοχές όπου η πρόσβαση σε υπηρεσίες και ευκαιρίες είναι εν γένει πολύ πιο περιορισμένη. Κάθε άτομο με πραγματική αναπηρία, όπως ορίζεται στο άρθρο 1 της ΣΗΕΔΑΑ, όταν διαμένει ή μεταβαίνει σε κράτος μέλος της ΕΕ διαφορετικό από το δικό του, θα πρέπει να αναγνωρίζεται το καθεστώς αναπηρίας του.


</Amend>
<Amend>Τροπολογία		<NumAm>4</NumAm>

<DocAmend>Πρόταση οδηγίας</DocAmend>
<Article>Αιτιολογική σκέψη 6</Article>
	

	Κείμενο που προτείνει η Επιτροπή
	Τροπολογία

	(6)	Σκοπός της ΣΗΕΔΑΑ είναι η προώθηση, η προστασία και η διασφάλιση της πλήρους και ισότιμης άσκησης όλων των ανθρωπίνων δικαιωμάτων και των θεμελιωδών ελευθεριών από όλα τα άτομα με αναπηρία, καθώς και η προώθηση του σεβασμού της εγγενούς αξιοπρέπειάς τους, με αποτέλεσμα την εξασφάλιση της πλήρους και αποτελεσματικής συμμετοχής και ένταξής τους στην κοινωνία σε ισότιμη βάση με τους άλλους. Η ΣΗΕΔΑΑ αναγνωρίζει επίσης τη σημασία της ανάγκης λήψης κατάλληλων μέτρων με σκοπό τη διασφάλιση της προσβασιμότητας των ατόμων με αναπηρία.
	(6)	Σκοπός της ΣΗΕΔΑΑ είναι η προώθηση, η προστασία και η διασφάλιση της πλήρους και ισότιμης άσκησης όλων των ανθρωπίνων δικαιωμάτων και των θεμελιωδών ελευθεριών από όλα τα άτομα με αναπηρία, καθώς και η προώθηση του σεβασμού της εγγενούς αξιοπρέπειάς τους, με αποτέλεσμα την εξασφάλιση της πλήρους και αποτελεσματικής συμμετοχής και ένταξής τους στην κοινωνία σε ισότιμη βάση με τους άλλους. Το άρθρο 6 της ΣΗΕΔΑΑ αναγνωρίζει συγκεκριμένα ότι οι γυναίκες και τα κορίτσια με αναπηρία υφίστανται πολλαπλές διακρίσεις, σε πολλές περιπτώσεις εξαιτίας της διασταύρωσης φύλου και αναπηρίας, με αποτέλεσμα να επηρεάζονται όλοι οι τομείς της ζωής τους, συμπεριλαμβανομένων των εμπειριών κινητικότητας που απαιτούν από τα συμβαλλόμενα κράτη να λαμβάνουν μέτρα για να διασφαλίζουν την πλήρη και ισότιμη άσκηση όλων των ανθρωπίνων δικαιωμάτων και των θεμελιωδών ελευθεριών και να διασφαλίζουν την πλήρη ανάπτυξη, πρόοδο και χειραφέτηση των γυναικών. Οι γυναίκες με αναπηρία συχνά βρίσκονται αντιμέτωπες με διατομεακές μορφές διακρίσεων και, ως εκ τούτου, η νομοθεσία της ΕΕ πρέπει να ενσωματώσει μια διατομεακή προσέγγιση για την κατάλληλη αντιμετώπιση του αποκλεισμού και των διακρίσεων από μια ολοκληρωμένη, συστημική και διαρθρωτική σκοπιά. Μολονότι τα κράτη μέλη της ΕΕ δεσμεύονται από τη ΣΗΕΔΑΑ, είναι σημαντικές οι διαφορές μεταξύ των χωρών ως προς την εφαρμογή1α. Υπάρχει ανάγκη να σημειωθεί πρόοδος όσον αφορά την ισότητα για τα άτομα με αναπηρία σε όλες τις χώρες, για παράδειγμα, με επενδύσεις σε υποδομές, στην οικοδόμηση ικανοτήτων και σε εκστρατείες ευαισθητοποίησης. Η ΣΗΕΔΑΑ αναγνωρίζει επίσης τη σημασία της ανάγκης λήψης κατάλληλων μέτρων με σκοπό τη διασφάλιση της καθολικής προσβασιμότητας των ατόμων με αναπηρία, όπως για παράδειγμα εκείνων με λειτουργικό αναλφαβητισμό, που πλήττει κυρίως τις γυναίκες, ιδίως όσον αφορά την ισχύουσα οδηγία, και να διασφαλιστεί ότι τα άτομα με αναπηρία απολαμβάνουν προσωπική κινητικότητα με τη μεγαλύτερη δυνατή ανεξαρτησία.

	
	(6α) Είναι απαραίτητο να αναγνωρίσουμε ότι οι γυναίκες και τα κορίτσια με αναπηρία αντιμετωπίζουν αυξημένο κίνδυνο βίας και κακοποίησης, συμπεριλαμβανομένης της σεξουαλικής κακοποίησης, και αυξημένη ευαλωτότητα λόγω φύλου, ηλικίας και αναπηρίας. 

	
	(6β) Τα στοιχεία καταδεικνύουν σαφώς ότι οι φροντιστές των ατόμων με αναπηρία είναι στη συντριπτική τους πλειονότητα γυναίκες και ότι, επομένως, πρέπει να τηρείται μια προσέγγιση που να συνεκτιμά τη διάσταση του φύλου όταν εξετάζεται η σκοπιά των φροντιστών.

	
	__________________

	
	1α Εφαρμογή της σύμβασης των Ηνωμένων Εθνών για τα δικαιώματα των ατόμων με αναπηρία, https://fra.europa.eu/sites/default/files/fra_uploads/fra-2023-uncrpd-human-rights-indicators_en.pdf


</Amend>
<Amend>Τροπολογία		<NumAm>5</NumAm>

<DocAmend>Πρόταση οδηγίας</DocAmend>
<Article>Αιτιολογική σκέψη 6 α (νέα)</Article>
	

	Κείμενο που προτείνει η Επιτροπή
	Τροπολογία

	
	(6α)	(6α) Σύμφωνα με στοιχεία του Ευρωπαϊκού Ινστιτούτου για την Ισότητα των Φύλων1α, το 20 % των γυναικών με αναπηρία στην ΕΕ εργάζεται με καθεστώς πλήρους απασχόλησης, σε σύγκριση με το 29 % των ανδρών με αναπηρία και το 48 % των γυναικών χωρίς αναπηρία. Το 22 % των γυναικών με αναπηρία διατρέχει κίνδυνο φτώχειας, σε σύγκριση με το 20 % των ανδρών με αναπηρία και το 16 % των γυναικών χωρίς αναπηρία. Το 17 % των γυναικών με αναπηρία αποφοιτά από την τριτοβάθμια εκπαίδευση, σε σύγκριση με το 18 % των ανδρών με αναπηρία και το 32 % των γυναικών χωρίς αναπηρία. Το 11 % των γυναικών με αναπηρία δεν καλύπτει τις ανάγκες του για ιατρικές εξετάσεις, σε σύγκριση με το 10 % των ανδρών με αναπηρία και το 3 % των γυναικών χωρίς αναπηρία. Στην ΕΕ υπάρχουν κατά προσέγγιση 46 εκατομμύρια γυναίκες και κορίτσια με αναπηρία, που συνιστούν περίπου το 16 % του συνολικού γυναικείου πληθυσμού της και αντιπροσωπεύουν το 60 % του συνολικού πληθυσμού των ατόμων με αναπηρία1β· συνεπώς, κατά τη θέσπιση ευρωπαϊκής κάρτας αναπηρίας πρέπει να τηρηθεί μια προσέγγιση που θα συνεκτιμά τη διάσταση του φύλου και να εφαρμοστούν οι ειδικές συστάσεις που ενέκρινε η επιτροπή ΣΗΕΔΑΑ σχετικά με την αρχική έκθεση της ΕΕ το 2015—ιδίως πρέπει η διάσταση των γυναικών και των κοριτσιών με αναπηρία να βρίσκεται στο επίκεντρο της στρατηγικής της ΕΕ για την ισότητα των φύλων, όπως και των πολιτικών και προγραμμάτων, πρέπει δε η διάσταση του φύλου να συνεκτιμάται στη στρατηγική της για τις αναπηρίες. Η Επιτροπή ΣΗΕΔΑΑ συνέστησε επίσης στην Ευρωπαϊκή Ένωση να αναπτύξει δράσεις για την προαγωγή των δικαιωμάτων των γυναικών και των κοριτσιών με αναπηρία, με τη θέσπιση ενός μηχανισμού παρακολούθησης της προόδου και τη χρηματοδοτική στήριξη της συλλογής δεδομένων και της έρευνας σχετικά με τις γυναίκες και τα κορίτσια με αναπηρία1γ. Η Ευρωπαϊκή Επιτροπή και τα κράτη μέλη της ΕΕ διασφαλίζουν ότι συλλέγονται χωριστά ανά φύλο δεδομένα για την εκπόνηση αξιολόγησης των έμφυλων επιπτώσεων της οδηγίας και την εξασφάλιση της αναθεώρησης στο μέλλον για την ενσωμάτωση της διάστασης του φύλου.

	
	__________________

	
	1α Intersecting inequalities in the European Union in the 2023 Gender Equality Index https://eige.europa.eu/gender-equality-index/2022/domain/intersecting-inequalities/disability/work

	
	1β https://www.edf-feph.org/women-and-gender-equality/

	
	1γ Καταληκτικές παρατηρήσεις σχετικά με την αρχική έκθεση της Ευρωπαϊκής Ένωσης CRPD/C/EU/CO/1, Επιτροπή για τα δικαιώματα των ατόμων με αναπηρίες, 2 Οκτωβρίου 2015.


</Amend>
<Amend>Τροπολογία	<NumAm>6</NumAm>
<DocAmend>Πρόταση οδηγίας</DocAmend>
<Article>Αιτιολογική σκέψη 7</Article>
	

	Κείμενο που προτείνει η Επιτροπή
	Τροπολογία

	(7)	Ο ευρωπαϊκός πυλώνας κοινωνικών δικαιωμάτων, που διακηρύχθηκε από το Ευρωπαϊκό Κοινοβούλιο, το Συμβούλιο και την Ευρωπαϊκή Επιτροπή στο Γκέτεμποργκ στις 17 Νοεμβρίου 201740 προβλέπει ότι κάθε άνθρωπος, μεταξύ άλλων, ανεξαρτήτως αναπηρίας, έχει δικαίωμα σε ίση μεταχείριση και ίσες ευκαιρίες όσον αφορά, μεταξύ άλλων, την πρόσβαση σε αγαθά και υπηρεσίες που διατίθενται στο κοινό (αρχή 3). Επιπλέον, ο ευρωπαϊκός πυλώνας κοινωνικών δικαιωμάτων αναγνωρίζει ότι τα άτομα με αναπηρία έχουν δικαίωμα σε υπηρεσίες που τους επιτρέπουν να συμμετέχουν στην κοινωνία (αρχή 17).
	(7)	Ο ευρωπαϊκός πυλώνας κοινωνικών δικαιωμάτων, που διακηρύχθηκε από το Ευρωπαϊκό Κοινοβούλιο, το Συμβούλιο και την Ευρωπαϊκή Επιτροπή στο Γκέτεμποργκ στις 17 Νοεμβρίου 201740 προβλέπει ότι κάθε άνθρωπος, μεταξύ άλλων, ανεξαρτήτως αναπηρίας, έχει δικαίωμα σε ίση μεταχείριση και ίσες ευκαιρίες όσον αφορά την απασχόληση, την κοινωνική προστασία, την εκπαίδευση, την πρόσβαση σε αγαθά και υπηρεσίες που διατίθενται στο κοινό (αρχή 3), και ότι η ίση μεταχείριση και οι ίσες ευκαιρίες μεταξύ γυναικών και ανδρών πρέπει να διασφαλίζονται και να προωθούνται σε όλους τους τομείς (αρχή 2). Επιπλέον, ο ευρωπαϊκός πυλώνας κοινωνικών δικαιωμάτων αναγνωρίζει ότι τα άτομα με αναπηρία έχουν δικαίωμα σε υπηρεσίες που τους επιτρέπουν να συμμετέχουν στην αγορά εργασίας και την κοινωνία, καθώς και σε ένα εργασιακό περιβάλλον προσαρμοσμένο στις ανάγκες τους (αρχή 17). (1) Ο ευρωπαϊκός πυλώνας κοινωνικών δικαιωμάτων αναγνωρίζει επίσης ότι κάθε άνθρωπος έχει το δικαίωμα έγκαιρης πρόσβασης σε οικονομικά προσιτή, προληπτική και θεραπευτική υγειονομική περίθαλψη καλής ποιότητας (αρχή 16).

	_________________
	_________________

	40 Διοργανική διακήρυξη για τον ευρωπαϊκό πυλώνα κοινωνικών δικαιωμάτων (ΕΕ C 428 της 13.12.2017, σ. 10).
	40 Διοργανική διακήρυξη για τον ευρωπαϊκό πυλώνα κοινωνικών δικαιωμάτων (ΕΕ C 428 της 13.12.2017, σ. 10).


</Amend>
<Amend>Τροπολογία		<NumAm>7</NumAm>

<DocAmend>Πρόταση οδηγίας</DocAmend>
<Article>Αιτιολογική σκέψη 15 α (νέα)</Article>
	

	Κείμενο που προτείνει η Επιτροπή
	Τροπολογία

	
	(15α)	Ο προσωπικός βοηθός μπορεί να περιλαμβάνει άτυπους φροντιστές, όπως μέλη της οικογένειας, ή να λαμβάνει υπόψη ότι οι γυναίκες φέρουν δυσανάλογη ευθύνη για τη μη αμειβόμενη και αμειβόμενη φροντίδα των ατόμων με αναπηρία, συμπεριλαμβανομένων των γυναικών μελών της οικογένειας.


</Amend>
<Amend>Τροπολογία		<NumAm>8</NumAm>
<DocAmend>Πρόταση οδηγίας</DocAmend>
<Article>Αιτιολογική σκέψη 16 α (νέα)</Article>
	

	Κείμενο που προτείνει η Επιτροπή
	Τροπολογία

	
	(16α)	Είναι αναγκαίο να αντιμετωπιστεί η τεράστια έλλειψη γνώσεων σχετικά με την ψυχοκοινωνική προσβασιμότητα, καθώς εξαιτίας της δεν λαμβάνονται ατομικά και διαρθρωτικά μέτρα ώστε να εξαλειφθούν οι φραγμοί που εμποδίζουν την προσβασιμότητα αυτή, συμπεριλαμβανομένων των συμπεριφορικών, διοικητικών και συστημικών ή συμβολικών φραγμών, με σκοπό να στηριχθεί η καταπολέμηση του στιγματισμού και των προκαταλήψεων που οδηγούν σε διακρίσεις, βία, κακοποίηση, κοινωνικό αποκλεισμό και διαχωρισμό, διότι εγείρουν εμπόδια στην ουσιαστική άσκηση των δικαιωμάτων των ατόμων με αναπηρία και δεν καλλιεργούν τον σεβασμό της αυτονομίας, της βούλησης και των προτιμήσεών τους.


<TitreJust>Αιτιολόγηση</TitreJust>
Ανάγκη για αυστηρότερη προστασία των γυναικών με αναπηρία. Η ευρωπαϊκή κάρτα αναπηρίας θα πρέπει να περιλαμβάνει προτιμησιακό καθεστώς για τις γυναίκες και τα κορίτσια με αναπηρία που πέφτουν θύματα βίας και κακοποίησης, δίνοντας επειγόντως προσοχή στα άτομα αυτά ως διατρέχοντα τον μεγαλύτερο κίνδυνο, ώστε να μπορούν να ληφθούν προληπτικά μέτρα.
</Amend>
<Amend>Τροπολογία		<NumAm>9</NumAm>
<DocAmend>Πρόταση οδηγίας</DocAmend>
<Article>Αιτιολογική σκέψη 24</Article>
	

	Κείμενο που προτείνει η Επιτροπή
	Τροπολογία

	(24)	Παραδείγματα ειδικών όρων ή προνομιακής μεταχείρισης περιλαμβάνουν την ελεύθερη πρόσβαση, μειωμένα τιμολόγια, μειωμένες χρεώσεις ή τέλη χρήσης για οδούς/γέφυρες/σήραγγες με διόδια, κατά προτεραιότητα πρόσβαση, καθορισμένες θέσεις σε πάρκα και άλλους δημόσιους χώρους, προσβάσιμες θέσεις σε πολιτιστικές ή δημόσιες εκδηλώσεις, προσωπική βοήθεια, ζώα συνοδείας, βοήθεια στην παραλία για την είσοδο στο νερό, υποστήριξη (όπως πρόσβαση σε γραφή Μπράιγ, ακουστικούς οδηγούς, διερμηνεία στη νοηματική γλώσσα), παροχή βοηθημάτων ή βοήθειας, δανεισμός αναπηρικού αμαξιδίου, δανεισμός πλωτού αναπηρικού αμαξιδίου, λήψη τουριστικών πληροφοριών σε προσβάσιμη μορφή, χρήση σκούτερ μεταφοράς σε δρόμους ή αναπηρικού αμαξιδίου σε ποδηλατοδρόμους χωρίς πρόστιμο κ.λπ. Οι όροι και οι διευκολύνσεις στάθμευσης περιλαμβάνουν διευρυμένους χώρους στάθμευσης ή αποκλειστικούς χώρους στάθμευσης. Όσον αφορά τις υπηρεσίες μεταφοράς επιβατών, εκτός από τους ειδικούς όρους ή την προνομιακή μεταχείριση που παρέχεται σε άτομα με αναπηρία, σύμφωνα με την εθνική νομοθεσία ή τις εθνικές πρακτικές, τα ζώα συνοδείας, οι προσωπικοί βοηθοί ή άλλα άτομα που συνοδεύουν ή βοηθούν άτομα με αναπηρία (ή μειωμένη κινητικότητα) μπορούν να ταξιδεύουν δωρεάν ή να κάθονται, όπου είναι εφικτό, δίπλα στο άτομο με αναπηρία.
	(24)	Παραδείγματα ειδικών όρων ή προνομιακής μεταχείρισης περιλαμβάνουν την ελεύθερη πρόσβαση, μειωμένα τιμολόγια, μειωμένες χρεώσεις ή τέλη χρήσης για οδούς/γέφυρες/σήραγγες με διόδια, κατά προτεραιότητα πρόσβαση, καθορισμένες θέσεις σε πάρκα και άλλους δημόσιους χώρους, προσβάσιμες θέσεις σε πολιτιστικές ή δημόσιες εκδηλώσεις, προσωπική βοήθεια, ζώα συνοδείας, βοήθεια στην παραλία για την είσοδο στο νερό, υποστήριξη (όπως πρόσβαση σε γραφή Μπράιγ, ακουστικούς οδηγούς, διερμηνεία στη νοηματική γλώσσα), παροχή βοηθημάτων ή βοήθειας, δανεισμός αναπηρικού αμαξιδίου, δανεισμός πλωτού αναπηρικού αμαξιδίου, λήψη τουριστικών πληροφοριών σε προσβάσιμη μορφή, χρήση σκούτερ μεταφοράς σε δρόμους ή αναπηρικού αμαξιδίου σε ποδηλατοδρόμους χωρίς πρόστιμο κ.λπ. Οι όροι και οι διευκολύνσεις στάθμευσης περιλαμβάνουν διευρυμένους χώρους στάθμευσης ή αποκλειστικούς χώρους στάθμευσης. Όσον αφορά τις υπηρεσίες μεταφοράς επιβατών, εκτός από τους ειδικούς όρους ή την προνομιακή μεταχείριση που παρέχεται σε άτομα με αναπηρία, σύμφωνα με την εθνική νομοθεσία ή τις εθνικές πρακτικές, τα ζώα συνοδείας, οι προσωπικοί βοηθοί ή άλλα άτομα που συνοδεύουν ή βοηθούν άτομα με αναπηρία (ή μειωμένη κινητικότητα) μπορούν να ταξιδεύουν δωρεάν ή να κάθονται, όπου είναι εφικτό, δίπλα στο άτομο με αναπηρία. Όσον αφορά τη θέσπιση αποτελεσματικών μέτρων για τη διασφάλιση της κινητικότητας, είναι αναγκαίο να εξεταστεί η δυνατότητα πρόσβασης των ατόμων με αναπηρία στα διάφορα μέσα μαζικών μεταφορών (τρένο, αεροπλάνο κ.λπ.) και τα οποία χρειάζονται να χρησιμοποιούν το αναπηρικό τους αμαξίδιο λόγω της εξειδίκευσης που απαιτείται ώστε να εξασφαλίζεται η ασφάλειά τους.


<TitreJust>Αιτιολόγηση</TitreJust>
Απαγόρευση των διακρίσεων σε βάρος των ατόμων με αναπηρία. Τα άτομα με αναπηρία θα πρέπει να μπορούν να ασκούν όλα τα δικαιώματα στην ίδια βάση με τα άλλα άτομα. Αυτό περιλαμβάνει τη δυνατότητα να ασκούν την ελεύθερη κυκλοφορία των προσώπων χωρίς εμπόδια στην κυκλοφορία τους και με την ατομική υποστήριξη που χρειάζεται κάθε πρόσωπο. Διασφάλιση της καθολικής προσβασιμότητας, σύμφωνα με το άρθρο 9 της ΣΗΕΔΑΑ, σύμφωνα με τις προηγούμενες τροπολογίες.
</Amend>
<Amend>Τροπολογία		<NumAm>10</NumAm>

<DocAmend>Πρόταση οδηγίας</DocAmend>
<Article>Άρθρο 2 – παράγραφος 1 – στοιχεία 3 α και 3 β (νέα)</Article>
	

	Κείμενο που προτείνει η Επιτροπή
	Τροπολογία

	
	(3α) υπηρεσίες ενημέρωσης και παροχής συμβουλών σε γυναίκες και κορίτσια με αναπηρία·

	
	(3β) εξειδικευμένη υπηρεσία παροχής πληροφοριών, βοήθειας και υποστήριξης σε γυναίκες και κορίτσια με αναπηρία που πέφτουν θύματα βίας.


</Amend>
<Amend>Τροπολογία		<NumAm>11</NumAm>

<DocAmend>Πρόταση οδηγίας</DocAmend>
<Article>Άρθρο 5 – παράγραφος 1 α (νέα)</Article>
	

	Κείμενο που προτείνει η Επιτροπή
	Τροπολογία

	
	1α.	Τα κράτη μέλη λαμβάνουν όλα τα αναγκαία μέτρα για να αναγνωρίσουν ότι όλα τα άτομα με αναπηρία που είναι κάτοχοι ευρωπαϊκής κάρτας αναπηρίας και να εξασφαλίσουν την αμοιβαία αναγνώριση της κάρτας ως μέσο προστασίας από τις διακρίσεις λόγω αναπηρίας, με επακόλουθο δικαίωμα πρόσβασης, σε ολόκληρη την ΕΕ, στα μέσα έννομης προστασίας και τους μηχανισμούς που προβλέπονται κατά των παραβιάσεων δικαιωμάτων και της έλλειψης ουσιαστικής ίσης μεταχείρισης· ειδικότερα, τα κράτη μέλη μεριμνούν ώστε η ευρωπαϊκή κάρτα αναπηρίας να είναι εξίσου προσβάσιμη σε άτομα με αναπηρία ανεξαρτήτως φύλου, κοινωνικού φύλου, φυλής, χρώματος, εθνοτικής καταγωγής ή κοινωνικής προέλευσης, γενετικών χαρακτηριστικών, γλώσσας, θρησκείας ή πεποιθήσεων, πολιτικών φρονημάτων ή κάθε άλλης γνώμης, ιδιότητας μέλους εθνικής μειονότητας, περιουσίας, γέννησης, αναπηρίας, ηλικίας ή σεξουαλικού προσανατολισμού.


</Amend>
<Amend>Τροπολογία		<NumAm>12</NumAm>

<DocAmend>Πρόταση οδηγίας</DocAmend>
<Article>Άρθρο 6 – παράγραφος 5</Article>
	

	Κείμενο που προτείνει η Επιτροπή
	Τροπολογία

	5.	Η ευρωπαϊκή κάρτα αναπηρίας εκδίδεται ως φυσική κάρτα και συμπληρώνεται με ψηφιακό μορφότυπο μετά την έκδοση των κατ’ εξουσιοδότηση πράξεων που αναφέρονται στην παράγραφο 7. Τα άτομα με αναπηρία έχουν τη δυνατότητα να χρησιμοποιούν είτε την ψηφιακή είτε τη φυσική κάρτα είτε και τις δύο.
	5.	Η ευρωπαϊκή κάρτα αναπηρίας εκδίδεται ως φυσική κάρτα και συμπληρώνεται με ψηφιακό μορφότυπο μετά την έκδοση των κατ’ εξουσιοδότηση πράξεων που αναφέρονται στην παράγραφο 7. Τα άτομα με αναπηρία έχουν τη δυνατότητα να χρησιμοποιούν είτε την ψηφιακή είτε τη φυσική κάρτα είτε και τις δύο. Η διαδικασία αίτησης και απόκτησης ευρωπαϊκής κάρτας αναπηρίας που εκδίδεται από τα κράτη μέλη σχεδιάζεται με απλουστευμένο τρόπο. Για τα άτομα με αναπηρία που υποβάλλουν αίτηση για την κάρτα, μια επιλογή θα μπορούσε να είναι, για παράδειγμα, να αναγράφονται οι ειδικές τους απαιτήσεις στην οπίσθια όψη της κάρτας. Έτσι δεν θα πρέπει να υπάρχει κανένα φυσικό ή ψηφιακό εμπόδιο για την εξασφάλιση της ίσης πρόσβασής τους στη δωρεάν έκδοση ή ανανέωση της κάρτας. Είναι σημαντικό να διασφαλιστεί η πλήρης προσβασιμότητα και χρηστικότητα από όλα τα άτομα με αναπηρία, ιδίως από γυναίκες και κορίτσια με αναπηρία που διατρέχουν ιδιαίτερο κίνδυνο ψηφιακού αποκλεισμού.


</Amend>
<Amend>Τροπολογία		<NumAm>13</NumAm>

<DocAmend>Πρόταση οδηγίας</DocAmend>
<Article>Άρθρο 9 – παράγραφος 2</Article>
	

	Κείμενο που προτείνει η Επιτροπή
	Τροπολογία

	2.	Τα κράτη μέλη λαμβάνουν κατάλληλα μέτρα για την ευαισθητοποίηση του κοινού και την ενημέρωση των ατόμων με αναπηρία, μεταξύ άλλων με προσβάσιμους τρόπους, σχετικά με την ύπαρξη και τους όρους απόκτησης, χρήσης ή ανανέωσης της ευρωπαϊκής κάρτας αναπηρίας και της ευρωπαϊκής κάρτας στάθμευσης για άτομα με αναπηρία.
	2.	Τα κράτη μέλη λαμβάνουν κατάλληλα μέτρα για την ευαισθητοποίηση του κοινού, συμπεριλαμβανομένων δημόσιων αρχών και ιδιωτικών φορέων που έχουν τη δυνατότητα να προσφέρουν προσαρμοσμένη στήριξη σύμφωνα με το άρθρο 5, σχετικά με την ύπαρξη και τις προϋποθέσεις της κάρτας. Τα κράτη μέλη ενημερώνουν επίσης τα άτομα με αναπηρία, μεταξύ άλλων με προσβάσιμους και συμπεριληπτικούς ως προς το φύλο τρόπους, σχετικά με την ύπαρξη και τους όρους απόκτησης, χρήσης ή ανανέωσης της ευρωπαϊκής κάρτας αναπηρίας και της ευρωπαϊκής κάρτας στάθμευσης για άτομα με αναπηρία. Θα πρέπει επίσης να συντονίζουν την ολοκληρωμένη κατάρτιση με ενσωμάτωση της διάστασης του φύλου για όλους τους ενδιαφερόμενους φορείς.


</Amend>
<Amend>Τροπολογία		<NumAm>14</NumAm>
<DocAmend>Πρόταση οδηγίας</DocAmend>
<Article>Άρθρο 11 – παράγραφος 4</Article>
	

	Κείμενο που προτείνει η Επιτροπή
	Τροπολογία

	4.	Πριν εκδώσει κατ’ εξουσιοδότηση πράξη, η Επιτροπή διεξάγει διαβουλεύσεις με εμπειρογνώμονες που ορίζουν τα κράτη μέλη σύμφωνα με τις αρχές της διοργανικής συμφωνίας της 13ης Απριλίου 2016 για τη βελτίωση του νομοθετικού έργου.
	4.	Πριν εκδώσει κατ’ εξουσιοδότηση πράξη, η Επιτροπή διεξάγει διαβουλεύσεις με εμπειρογνώμονες που ορίζουν τα κράτη μέλη σύμφωνα με τις αρχές της διοργανικής συμφωνίας της 13ης Απριλίου 2016 για τη βελτίωση του νομοθετικού έργου. Η Επιτροπή διεξάγει επίσης διαβουλεύσεις με εμπειρογνώμονες για την ισότητα των φύλων και ζητεί χωριστά ανά φύλο δεδομένα από κάθε κράτος μέλος και τις αρμόδιες αρχές της ΕΕ με σκοπό την ενίσχυση της συνεκτίμησης της διάστασης του φύλου κατά την κατάρτιση του προϋπολογισμού, εφόσον απαιτείται.


</Amend>
<Amend>Τροπολογία		<NumAm>15</NumAm>
<DocAmend>Πρόταση οδηγίας</DocAmend>
<Article>Άρθρο 13 – παράγραφος 2 – στοιχείο β</Article>
	

	Κείμενο που προτείνει η Επιτροπή
	Τροπολογία

	β)	διατάξεις σύμφωνα με τις οποίες οι δημόσιοι φορείς ή οι ιδιωτικές ενώσεις, οργανώσεις ή άλλες νομικές οντότητες που έχουν έννομο συμφέρον στη διασφάλιση της συμμόρφωσης με τις διατάξεις της παρούσας οδηγίας μπορούν να κινήσουν, βάσει του οικείου εθνικού δικαίου και διαδικασιών, ενώπιον των δικαστηρίων ή των αρμόδιων διοικητικών φορέων, είτε για λογαριασμό είτε προς υποστήριξη ενός ατόμου με αναπηρία, με την έγκρισή του, κάθε δικαστική ή διοικητική διαδικασία που προβλέπεται για την επιβολή των υποχρεώσεων που προκύπτουν από την παρούσα οδηγία.
	β)	διατάξεις σύμφωνα με τις οποίες οι δημόσιοι φορείς, όπως οι φορείς ισότητας, ή οι ιδιωτικές ενώσεις, οργανώσεις ή άλλες νομικές οντότητες που έχουν έννομο συμφέρον στη διασφάλιση της συμμόρφωσης με τις διατάξεις της παρούσας οδηγίας μπορούν να κινήσουν, βάσει του οικείου εθνικού δικαίου και διαδικασιών, ενώπιον των δικαστηρίων ή των αρμόδιων διοικητικών φορέων, είτε για λογαριασμό είτε προς υποστήριξη ενός ατόμου με αναπηρία, με την έγκρισή του, κάθε δικαστική ή διοικητική διαδικασία που προβλέπεται για την επιβολή των υποχρεώσεων που προκύπτουν από την παρούσα οδηγία.


</Amend>
<Amend>Τροπολογία		<NumAm>16</NumAm>

<DocAmend>Πρόταση οδηγίας</DocAmend>
<Article>Άρθρο 16 – παράγραφος 2</Article>
	

	Κείμενο που προτείνει η Επιτροπή
	Τροπολογία

	2.	Η έκθεση εξετάζει, μεταξύ άλλων, υπό το πρίσμα των κοινωνικών και οικονομικών εξελίξεων, τη χρήση της ευρωπαϊκής κάρτας αναπηρίας και της ευρωπαϊκής κάρτας στάθμευσης για άτομα με αναπηρία, ώστε να αξιολογηθεί η ανάγκη επανεξέτασης της παρούσας οδηγίας.
	2.	Η έκθεση εξετάζει, μεταξύ άλλων, τη χρήση της ευρωπαϊκής κάρτας αναπηρίας και της ευρωπαϊκής κάρτας στάθμευσης για άτομα με αναπηρία, υπό το πρίσμα των κοινωνικών και οικονομικών εξελίξεων στα κράτη μέλη και στο σύνολο της Ένωσης, ώστε να αξιολογηθεί η ανάγκη επανεξέτασης της παρούσας οδηγίας. Η έκθεση περιλαμβάνει ανάλυση ως προς το φύλο, η οποία εστιάζει στον τρόπο με τον οποίον οι διατάξεις της παρούσας οδηγίας έχουν πραγματικό και δυνητικό αντίκτυπο στην ελεύθερη κυκλοφορία των γυναικών και των κοριτσιών με αναπηρία. Η έκθεση αξιολογεί επίσης την αποτελεσματικότητα των μέτρων παροχής κινήτρων που εφαρμόζουν τα κράτη μέλη για τους παρόχους υπηρεσιών. Λαμβάνει υπόψη την ανατροφοδότηση των ατόμων με αναπηρία και των οικείων μη κυβερνητικών οργανώσεων, ιδίως οργανώσεων που εκπροσωπούν άτομα με αναπηρία και οργανώσεων που αγωνίζονται για την ισότητα των φύλων, καθώς και των οικονομικών ενδιαφερόμενων μερών. Η Επιτροπή δημιουργεί μια ψηφιακή πύλη που θα περιέχει όλες τις πληροφορίες σχετικά με τα οφέλη της κατοχής της ευρωπαϊκής κάρτας αναπηρίας και της ευρωπαϊκής κάρτας στάθμευσης σε όλα τα κράτη μέλη με συμμετοχικό ως προς το φύλο τρόπο.


</Amend>
<Amend>Τροπολογία		<NumAm>17</NumAm>

<DocAmend>Πρόταση οδηγίας</DocAmend>
<Article>Άρθρο 16 – παράγραφος 3</Article>
	

	Κείμενο που προτείνει η Επιτροπή
	Τροπολογία

	[bookmark: _GoBack]3.	Τα κράτη μέλη ανακοινώνουν στην Επιτροπή, κατόπιν αιτήματός της και εγκαίρως, όλες τις απαραίτητες πληροφορίες προκειμένου η Επιτροπή να συντάξει τη σχετική έκθεση.
	3.	Τα κράτη μέλη ανακοινώνουν στην Επιτροπή, κατόπιν αιτήματός της και εγκαίρως, όλες τις απαραίτητες πληροφορίες προκειμένου η Επιτροπή να συντάξει τη σχετική έκθεση. Οι πληροφορίες αυτές περιλαμβάνουν, μεταξύ άλλων, σαφή διάσταση του φύλου όσον αφορά την εφαρμογή της κάρτας αναπηρίας. Τα κράτη μέλη συλλέγουν χωριστά ανά φύλο δεδομένα για να εντοπίσουν τις μορφές πολλαπλών διακρίσεων που υφίστανται γυναίκες και κορίτσια με αναπηρία κατά την πρόσβασή τους σε ειδικούς όρους ή προνομιακή μεταχείριση όσον αφορά υπηρεσίες, δραστηριότητες ή διευκολύνσεις, ή σε όρους και διευκολύνσεις στάθμευσης που παρέχονται ή προορίζονται για άτομα με αναπηρία ή άτομα που τα συνοδεύουν ή τα βοηθούν, συμπεριλαμβανομένων των προσωπικών τους βοηθών, σε συμμόρφωση με τις υποχρεώσεις που απορρέουν από την ευρωπαϊκή κάρτα αναπηρίας ή την ευρωπαϊκή κάρτα στάθμευσης για άτομα με αναπηρία. Τα δεδομένα αυτά θα πρέπει να χρησιμοποιηθούν για την εκτίμηση έμφυλων επιπτώσεων της οδηγίας και να εγγυηθούν τη μελλοντική ενσωμάτωση της διάστασης του φύλου.


</Amend>

</RepeatBlock-Amend>




ΠΑΡΑΡΤΗΜΑ: ΚΑΤΆΛΟΓΟΣ ΟΝΤΟΤΉΤΩΝ Ή ΠΡΟΣΏΠΩΝ
ΠΟΥ ΚΑΤΈΘΕΣΑΝ ΤΙΣ ΑΠΌΨΕΙΣ ΤΟΥΣ ΣΤΗ ΣΥΝΤΆΚΤΡΙΑ ΤΗΣ ΓΝΩΜΟΔΌΤΗΣΗΣ

Ο κατωτέρω κατάλογος καταρτίστηκε υπό την αποκλειστική ευθύνη της συντάκτριας της γνωμοδότησης. Στη συντάκτρια κατατέθηκαν απόψεις από τις ακόλουθες οντότητες ή τα ακόλουθα πρόσωπα κατά την προετοιμασία [του σχεδίου γνωμοδότησης/της γνωμοδότησης, μέχρι την έγκρισή του/της στην επιτροπή]:



	Οντότητα ή/και πρόσωπο

	CERMI- Comité Español de Representantes de Personas con Discapacidad

	ONCE-Organización Nacional de Ciegos Españoles

	Asociación Autismo España

